বেঙ্গালুরুতে কলেজের সহপাঠীকে ধর্ষণ! পরে ফোন করে ‘ধর্ষকের’ প্রশ্ন, পিল লাগবে?

ওয়েব ডেস্ক: বেঙ্গালুরুর (Bengaluru) ইঞ্জিনিয়ারিং কলেজে ছাত্রীকে (Engineering Student’s) ধর্ষণের অভিযোগ উঠেছে যুবকের বিরুদ্ধে। পরে নির্যাতিতাকে ফোন করে ‘ধর্ষকের’ প্রশ্ন, পিল লাগবে? অভিযোগ, কলেজ ক্যাম্পাসে পুরুষদের শৌচালয়ে জোর করে নিয়ে যাওয়া হয়েছিল ওই ছাত্রীকে। ওই শৌচালয়ে তাঁকে ধর্ষণ করে অভিযুক্ত যুবক। পরে বাড়ি থেকে নির্যাতিতাকে ফের ফোন করেন যুবক। জানতে চান, তাঁর কোনও গর্ভনিরোধক বড়ি লাগবে কি না। আতঙ্কে পাঁচ দিন চুপ থাকার পর অবশেষে তিনি থানায় অভিযোগ দায়ের করেন এবং যুবককে গ্রেফতার করে পুলিশ।

জানা গিয়েছে, নির্যাতিতা সপ্তম সেমেস্টারের বি.টেকের ছাত্রী। প্রায় তিন মাস ধরে জীবনকে চেনেন। ১০ অক্টোবর দুপুরের খাবারের সময় সে তাঁকে একাধিকবার ফোন করে আর্কিটেকচার ব্লকের কাছে দেখা করতে বলে। যখন সে তার সঙ্গে দেখা করে, তখন সে তাঁকে জোর করে চুম্বন করে। পুরুষদের ওয়াশরুমে টেনে নিয়ে যায়, দরজা বন্ধ করে দেয় এবং দুপুর ১.৩০ থেকে ১.৫০ এর মধ্যে তাকে ধর্ষণ করে বলে অভিযোগ। ভয়ে আতঙ্কে ছাত্রী পালিয়ে যান। এবং তার বন্ধুদের কাছে গোপনে সবকিছু জানান। এবং পরে তার বাবা-মাকে জানান।

আরও পড়ুন:সাতসকালে বোমাতঙ্ক উপরাষ্ট্রপতির বাসভবনে, চলছে তদন্ত

১৫ অক্টোবর একটি থানায় অভিযোগ দায়ের করা হয়। পুলিশ জানিয়েছে যে, নির্যাতনের পর জীবন তাকে ফোন করে জিজ্ঞাসা করেছিলেন যে, তার তাঁর পিল লাগবে কী না। তাঁর অভিযোগের ভিত্তিতে পুলিশ এফআইআর করেছে। ভারতীয় ন্যায় সংহিতার ৬৪ নম্বর ধারা অনুযায়ী তাঁর বিরুদ্ধে ধর্ষণের মামলা রুজু করা হয়েছে। বুধবার অভিযুক্তকে গ্রেফতার করেছে পুলিশ। বৃহস্পতিবার ঘটনাস্থল পরিদর্শনে গিয়েছিলেন তদন্তকারীরা। কলেজের যে অংশে ঘটনাটি ঘটেছে, সেখানে কোনও সিসি ক্যামেরা নেই। যার জেরে তদন্তে সমস্যা হতে পারে। তবে ফরেন্সিক এবং ডিজিটাল নমুনা সংগ্রহ করা হচ্ছে।

অন্য খবর দেখুন